Source: http://fin.afterdawn.com/uutiset/artikkeli.cfm/2008/01/08/canal_digitalilta_hdtv-kanavapaketteja_suomalaisille
Timestamp: 2016-12-03 11:39:35+00:00

Document:
Canal Digitalilta HDTV-kanavapaketteja suomalaisille - AfterDawn
Canal Digitalilta HDTV-kanavapaketteja suomalaisille
Kirjoittaja Lauri Jämsä @ 8.1.2008 11:17 Kommentteja (3)
Maksutelevisio-operaattori Canal Digital on tuonut suomalaisten saataville kaksi uutta teräväpiirtokanavapakettia. Satelliitin kautta välitettävät teräväpiirtokanavapaketit kantavat nimiä Perhe HD ja Viihde HD.
Perhe HD -kanavapaketti sisältää viisi teräväpiirtokanavaa sekä useita muita peruskanavia. Perhe HD -paketin teräväpiirtokanaviin lukeutuvat DiscoveryHD, National Geographic Channel HD, History Channel HD, VoomHD ja SilverHD. Viihde HD tuo lisänä Perhe HD -paketin teräväpiirtokanaviin CANAL+ FILM HD -kanavan.
Perhe HD -kanavapaketti sisältää HD-kanavien lisäksi yli 30 kansainvälistä televisiokanavaa (elokuva-, urheilu-, uutis-, dokumentti-, viihde- ja lastenkanavia). Viihde HD -paketin kansainvälisten TV-kanavien määrä on lähes 50. Kaikkien näiden lisäksi molemmat paketit sisältävät myös YLE:n kanavat, MTV3:n, Nelosen, SubTV:n sekä Jimin.
"Lähes kaikki Suomessa myytävät vastaanottimet ovat jo teräväpiirto- eli HD-valmiita televisioita. Voi hyvällä syyllä sanoa, että HD-kanavapakettiemme ja niihin sisältyvien kymmenien muiden digitaalisten maksu-TV-kanavien myötä Suomi siirtyy HDTV-aikaan", kertoo Canal Digital Finland Oy:n toimitusjohtaja Jyri Timonen.
Perhe HD -paketti maksaa kuukaudessa 35 euroa ja Viihde HD -paketti 55 euroa. Tilausjakso on 12 kuukauden ajan sitova, jolloin asiakas saa kaupan päälle HD-Combo-digiboksin ja lautasantennin. Toimitusmaksu paketeille on 50 euroa.
Lisätietoa paketista.
Katso tästä laitevertailumme DVB-S-digiboksit.
<CES 2008: Sonylta alle 200 dollarin Blu-ray-asema
>CES 2008: ABC:n ja MGM:n tuotantoa Xbox Live Marketplacelle
3 kommenttia 18.1.2008 17:07
HIENOA. Nyt on (taas) lisää HD-lähetyksiä niitä haluaville.
Monikin on ostanut niin suuren television (tai katselee televisiotaan niin läheltä) että digi-tv:n PAL lähetykset näyttävät "kuralta". Canalin HD paketit ovat ainakin heille tervetullut palvelu.
PS. Olenpas melkoinen Sherlock.
Viestiä on muokattu sen lähettämisen jälkeen. Viestiä on muokattu viimeksi 8.1.2008 @ 17:08
212.1.2008 10:49
koponennnLähetä yksityisviesti
Jep. Meillä näkyy jo tuo FILM HD, ja on kyllä pirun kaunista katsottavaa. Ja loistava veto Canalilta että HD-Combo-boksin saa kaupan päälle antenneineen! Pieni mainoskampanja vielä ja kyllä lähtee myynti ylöspäin...
33.6.2011 9:16
vCRlLLmAaSOibG
I'm not easily imepressd. . . but that's impressing me! :)

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD